Ο **Sin Boy** (πραγματικό όνομα: **Θεόδωρος Αγκουστίν Γκέγκα**) (Νέα Ιωνία Αθηνών, 18 Αυγούστου 1994) είναι Αλβανός ράπερ που γεννήθηκε και διαμένει στην Ελλάδα. 

Γεννήθηκε στη Νέα Ιωνία Αττικής. Ο ίδιος έχει δηλώσει ότι πέρασε δύσκολα κατά την παιδική του ηλικία, όμως τώρα μπορεί να στηρίξει οικονομικά τον εαυτό του αλλά και την οικογένειά του.

Το 2017 υπέγραψε συμβόλαιο με την δισκογραφική εταιρεία Heaven Music όπου αποχώρησε απο την heaven πριν το 2018 λόγω κλέψιμο τραγουδιών του. Στις 5 Σεπτεμβρίου 2018 κυκλοφόρησε το σινγκλ "Gigi", με την επίσης αλβανικής καταγωγής τραγουδίστρια Ρίνα, σημειώνοντας μεγάλη επιτυχία.

Το 2019 κυκλοφόρησε το τραγούδι "Mama", με τους Υποχθόνιο, MadClip και iLLEOo, γνωρίζοντας μεγάλη επιτυχία, ενώ οι παρωδίες του τραγουδιού είναι επίσης επιτυχημένες. Το τραγούδι έφτασε τις 34 εκατομμύρια προβολές στο YouTube μέσα σε δύο μήνες.

Στις 21 Ιουνίου 2019, κυκλοφόρησε το τραγούδι Sientelo, ξεπερνώντας το 1 εκατομμύριο προβολές σε λιγότερο από 24 ώρες και μπαίνοντας στις τάσεις.

Στις 22 Ιουλίου 2019, ο Sin Boy κυκλοφόρησε το πρώτο του προσωπικό άλμπουμ με όνομα KaGuRas με τη δισκογραφική εταιρεία Minos EMI. Τα τραγούδια που περιέχει είναι τα: Mama?, Sientelo, #31#(Kaguras), Americana, Comsi Comsa, Camila, Angelina, Ciao Bella.

Τον Σεπτέμβριο του 2019, ανακοίνωσε με ανάρτησή του ότι αλλάζει το ψευδώνυμό του από Sin Boy σε Lil Jesus, ακύρωσε όλες τις συναυλίες του και ισχυρίστηκε ότι κάποιοι θέλουν να τον σκοτώσουν. Κατήγγειλε και κατηγόρησε τους Ιλλουμινάτι, τη μουσική βιομηχανία, τον Κυριάκο Μητσοτάκη κ.α. και αποχώρησε από τη δισκογραφική εταιρία Minos EMI.

Στις 16 Μαΐου 2020, κυκλοφόρησε, μαζί με τη σύντροφό του Ρίνα, το δεύτερο άλμπουμ με όνομα ΜΜ, σε συνεργασία με τη δισκογραφική εταιρεία AlphaPopOriginal. Τους προηγούμενους μήνες είχαν κυκλοφορήσει ως σινγκλ τα κομμάτια Meredith, Tentancion και Matrix. Το 2ο άλμπουμ του πειραματίζεται με ποπ και ηλεκτρονικούς ήχους, καθώς και χορευτικά μπιτ με επιρροές από ιταλική ντίσκο του 80', γιουροντάνς, ξεφεύγοντας από τον ήχο της ρεγκετόνιον και κάνοντας κάτι μοναδικό σε σχέση με τους υπόλοιπους καλλιτέχνες του είδους. Ακολούθησαν τραγούδια όπως puca, Thug life, ο δίσκος Born star αλλά και κομμάτια όπως το Cula, Suzi, αλλά και το άλμπουμ KAGURAS 3. Τα τρία τελευταία του κομμάτια France, Legends never die και Party έχουν μετρήσει χιλιάδες προβολές στο YouTube. Στις 7 Ιουλίου του 2023 ο καλλιτέχνης έβγαλε το άλμπουμ "Zero2Hero" πού χαρακτηρίζεται ως η πιο ολοκληρωμένη και προσεχτική δουλειά του με 35 τραγούδια να βρίσκονται στην διάθεση του κοινού. Το Zero2Hero άλμπουμ έφτασε πάνω από 500.000 στριμ στο Spotify σε λιγότερο από 4 ώρες αφότου κυκλοφόρησε.

Παραπομπές
----------

1. ↑  «Γιατί δεν είναι κακό να έχεις κολλήσει με το "Mama?" του Sin boy». *Athens Voice*. Augustin Gega ή Θεόδωρος Agustin Gega και είναι 25 ετών
2. ↑  «Οι συλλήψεις και το… μίσος του Sin Boy για τον Αντώνη Κανάκη: Τον σιχαίνομαι - ΒΙΝΤΕΟ». *enikos.gr*. 16 Μαΐου 2019.. Ανακτήθηκε στις 1 Ιουνίου 2019.
3. ↑  «Sin Boy: 5 πράγματα που δεν ήξερες για τον δημιουργό του «Mama»». *in.gr*. 24 Μαΐου 2019.. Ανακτήθηκε στις 1 Ιουνίου 2019.
4. ↑  «Ο TUS «τρολάρει» τον Sin Boy και το «MAMA» με νέο... τραγούδι (video)». *newsbomb.gr*. 24 Μαΐου 2019. Αρχειοθετήθηκε από το πρωτότυπο στις 2019-05-31.. Ανακτήθηκε στις 1 Ιουνίου 2019.
5. ↑  «Sin Boy: Σπάει τα κοντέρ το νέο του κομμάτι «Sientelo»». *Τα Νέα*: σελ. tanea.gr. 23 Ιουνίου 2019.. Ανακτήθηκε στις 23 Ιουνίου 2019.
6. ↑  «Sin Boy: Μοντέλο του GNTM στο «Sientelo»». *Sportime*: σελ. sportime.gr. 23 Ιουνίου 2019.. Ανακτήθηκε στις 23 Ιουνίου 2019.
7. ↑  «Ο Sin Boy αλλάζει το όνομά του επειδή φοβάται πως θα τον σκοτώσουν». *Newsbeast.gr*. 6 Σεπτεμβρίου 2019. Αρχειοθετήθηκε από το πρωτότυπο στις 9 Σεπτεμβρίου 2019. Ανακτήθηκε στις 13 Μαΐου 2020.
8. ↑  «Sin Boy: Μια γυναίκα θέλει να με «φάει» για χάρη των Εβραίων». *Athens Voice*. Ανακτήθηκε στις 13 Μαΐου 2020.
9. ↑  «Η θριαμβευτική επιστροφή του Sin Boy με ένα υπέροχο, απόλυτα feel good άλμπουμ». *LiFO*. Ανακτήθηκε στις 12 Ιουλίου 2020.